ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการส่งเสริมและคุ้มครองสิทธิของคนพิการให้เข้าถึงหรือรับรู้และใช้ประโยชน์จากรายการของกิจการโทรทัศน์ โดยที่เป็นการสมควรกำหนดหลักเกณฑ์การส่งเสริมและคุ้มครองสิทธิของคนพิการให้เข้าถึงหรือรับรู้และใช้ประโยชน์จากรายการของกิจการโทรทัศน์เพื่อให้ผู้ประกอบกิจการโทรทัศน์ดำเนินการให้คนพิการสามารถเข้าถึงหรือรับรู้และใช้ประโยชน์จากรายการของกิจการโทรทัศน์ได้อย่างเสมอภาคกับบุคคลทั่วไปอาศัยอำนาจตามความในมาตรา๒๗ วรรคหนึ่ง (๖) และ (๑๓) มาตรา ๔๑ และมาตรา ๕๒ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ ประกอบกับมาตรา ๗ มาตรา ๑๖ มาตรา ๒๗มาตรา ๓๓ มาตรา ๓๔ มาตรา ๓๕ มาตรา ๓๖ มาตรา ๕๑ และมาตรา ๕๒ แห่งพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์การส่งเสริมและคุ้มครองสิทธิของคนพิการให้เข้าถึงหรือรับรู้และใช้ประโยชน์จากรายการของกิจการโทรทัศน์ดังนี้ข้อ๑ ประกาศนี้เรียกว่า ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องการส่งเสริมและคุ้มครองสิทธิของคนพิการให้เข้าถึงหรือรับรู้และใช้ประโยชน์จากรายการของกิจการโทรทัศน์ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาประกาศ ระเบียบ ข้อบังคับ หรือคำสั่งอื่นใดในส่วนที่มีกำหนดไว้แล้วในประกาศนี้ ซึ่งขัดหรือแย้งกับประกาศนี้ให้ใช้ประกาศนี้แทนข้อ๔ ในประกาศนี้การให้บริการโทรทัศน์ หมายความว่าการให้บริการการส่งข่าวสารสาธารณะหรือรายการไปยังเครื่องรับที่สามารถรับชมและรับฟังการให้บริการนั้นๆ ได้ ไม่ว่าจะส่งโดยผ่านระบบคลื่นความถี่ ระบบสาย ระบบแสง ระบบแม่เหล็กไฟฟ้าหรือระบบอื่น ระบบใดระบบหนึ่งหรือหลายระบบรวมกัน หรือการให้บริการอื่นทำนองเดียวกันที่คณะกรรมการกำหนดให้เป็นกิจการโทรทัศน์ผู้รับใบอนุญาต หมายความว่าผู้รับใบอนุญาตประกอบกิจการกระจายเสียงหรือกิจการโทรทัศน์สำหรับการให้บริการโทรทัศน์ในระบบดิจิตอลจากคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติผู้ได้รับการแบ่งเวลาให้ดำเนินรายการ หมายความว่าผู้ผลิตรายการหรือนำรายการเผยแพร่ผ่านการให้บริการกระจายเสียงหรือโทรทัศน์ของผู้รับใบอนุญาตตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ว่าด้วยหลักเกณฑ์การแบ่งเวลาให้ผู้อื่นดำเนินรายการผู้รับใบอนุญาตให้บริการแบบประยุกต์ หมายความว่าผู้รับใบอนุญาตการให้บริการแบบประยุกต์ประเภทการให้บริการข้อมูลตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ว่าด้วยกำหนดลักษณะและประเภทของกิจการกระจายเสียงและกิจการโทรทัศน์ผู้ให้บริการโครงข่ายโทรทัศน์ หมายความว่าผู้ได้รับอนุญาตหรือได้รับใบอนุญาตให้บริการโครงข่ายโทรทัศน์ตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้บริการโครงข่ายกระจายเสียงหรือโทรทัศน์ พ.ศ. ๒๕๕๕ผังรายการ หมายความว่า ข้อมูลแสดงวันและเวลาออกอากาศรายการสำหรับการให้บริการกระจายเสียงหรือโทรทัศน์รายการ หมายความว่าเนื้อหาที่ผลิตขึ้นเพื่อให้บริการโทรทัศน์ที่มิใช่โฆษณาโดยผลิตขึ้นเองหรือจัดหาจากผู้อื่นคนพิการ หมายความว่าบุคคลซึ่งมีข้อจำกัดในการปฏิบัติกิจกรรมในชีวิตประจำวัน หรือเข้าไปมีส่วนร่วมทางสังคมเนื่องจากมีความบกพร่องทางการเห็น การได้ยิน การเคลื่อนไหว การสื่อสาร จิตใจ อารมณ์พฤติกรรม สติปัญญาและการเรียนรู้ หรือความบกพร่องอื่นใดประกอบกับมีอุปสรรคในด้านต่าง ๆ และมีความจำเป็นเป็นพิเศษที่จะต้องได้รับความช่วยเหลือด้านหนึ่งด้านใดเพื่อให้สามารถปฏิบัติกิจกรรมในชีวิตประจำวันหรือเข้าไปมีส่วนร่วมทางสังคมได้อย่างบุคคลทั่วไปทั้งนี้ ตามประเภทและหลักเกณฑ์ที่รัฐมนตรีว่าการกระทรวงการพัฒนาสังคมและความมั่นคงของมนุษย์ประกาศกำหนดบริการล่ามภาษามือ หมายความว่าบริการโทรทัศน์ที่จัดให้มีการบรรยายด้วยภาษามือในช่วงเวลาเดียวกับที่รายการมีเสียงพูดหรือเสียงประกอบเกิดขึ้น เพื่อให้คนพิการทางการได้ยินหรือสื่อความหมายเข้าถึงหรือรับรู้ และใช้ประโยชน์จากรายการของกิจการโทรทัศน์ได้มากขึ้นบริการคำบรรยายแทนเสียง หมายความว่าบริการโทรทัศน์ที่จัดให้มีคำบรรยายเป็นอักษรวิ่งหรือตัวอักษร สัญลักษณ์ ภาพหรือทางเลือกอื่นที่แสดงขึ้นในช่วงเวลาเดียวกับที่รายการมีเสียงพูดหรือเสียงประกอบเกิดขึ้นและผู้รับชมสามารถเปิดหรือปิดบริการดังกล่าวด้วยตนเองได้ ทั้งนี้เพื่อให้คนพิการทางการได้ยินหรือสื่อความหมาย เข้าถึงหรือรับรู้ และใช้ประโยชน์จากรายการของกิจการโทรทัศน์ได้มากขึ้นบริการเสียงบรรยายภาพ หมายความว่าบริการโทรทัศน์ที่จัดให้มีคำบรรยายภาพด้วยเสียงหรือจัดให้มีบริการเสียงบรรยายภาพเพิ่มเติมเป็นพิเศษในบางช่วงเวลาของรายการที่ไม่มีเสียงบรรยายตามปกติเพื่อให้คนพิการทางการเห็น หรือผู้ที่มีปัญหาด้านสายตาเข้าถึงหรือรับรู้และใช้ประโยชน์จากรายการของกิจการโทรทัศน์ได้มากขึ้นรายการที่เป็นข่าวสารหรือสาระที่เป็นประโยชน์ต่อสาธารณะ หมายความว่า รายการข่าวสาร รายการส่งเสริมความรู้ความเข้าใจการปกครองระบอบประชาธิปไตยรายการส่งเสริมการศึกษา จริยธรรม ศิลปะ วัฒนธรรม รายการให้ความรู้ความเข้าใจในการพัฒนาเศรษฐกิจสังคม คุณภาพชีวิต และสิ่งแวดล้อมองค์กรแต่ละประเภทความพิการ หมายความว่าองค์กรคนพิการแต่ละประเภทที่เป็นองค์กรสมาชิกระดับชาติตามประเภทความพิการที่ได้แจ้งชื่อไว้กับสำนักงานส่งเสริมและพัฒนาคุณภาพชีวิตคนพิการแห่งชาติภัยพิบัติหรือเหตุฉุกเฉิน หมายความว่า เหตุใด ๆอันอาจเกิดขึ้นหรือเกิดขึ้นและคาดหมายได้ว่าเหตุดังกล่าวอาจก่อให้เกิดความเสียหายในชีวิต ทรัพย์สิน สิทธิหรือเสรีภาพของประชาชนในวงกว้าง และให้หมายถึงสาธารณภัยต่าง ๆตามกฎหมายว่าด้วยการป้องกันและบรรเทาสาธารณภัยด้วยคณะกรรมการ หมายความว่าคณะกรรมการกิจการกระจายเสียงและกิจการโทรทัศน์กองทุน หมายความว่ากองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะ ตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมคณะกรรมการบริหารกองทุน หมายความว่าคณะกรรมการบริหารกองทุนวิจัยและพัฒนากิจการกระจายเสียง กิจการโทรทัศน์และกิจการโทรคมนาคม เพื่อประโยชน์สาธารณะสำนักงาน กสทช. หมายความว่า สำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติหมวด ๑มาตรการพื้นฐาน ข้อ๕ ผู้รับใบอนุญาตต้องจัดให้มีบริการล่ามภาษามือคำบรรยายแทนเสียง เสียง บรรยายภาพ และบริการอื่นใดตามที่คณะกรรมการกำหนดในรายการที่ออกอากาศประเภทข่าวสารหรือสาระที่เป็นประโยชน์ต่อสาธารณะโดยผู้รับใบอนุญาตต้องจัดบริการดังกล่าวให้สอดคล้องเหมาะสมกับรูปแบบของแต่ละรายการ โดยอย่างน้อยต้องมีสัดส่วนดังนี้(๑)บริการล่ามภาษามืออย่างน้อยร้อยละ ๕ของสัดส่วนรายการที่เป็นข่าวสารหรือสาระที่เป็นประโยชน์ต่อสาธารณะตามประเภทการประกอบกิจการที่ได้รับอนุญาตและต้องจัดให้มีเพิ่มขึ้นจนถึงร้อยละ ๙ ภายในระยะเวลาที่กำหนดในภาคผนวกซึ่งเมื่อรวมเวลาที่จัดให้มีบริการดังกล่าวตลอดทั้งวันเฉลี่ยแล้วต้องไม่น้อยกว่าหกสิบนาทีต่อวัน(๒)บริการคำบรรยายแทนเสียงอย่างน้อยร้อยละ ๔๐ ของสัดส่วนรายการที่เป็นข่าวสารหรือสาระที่เป็นประโยชน์ต่อสาธารณะตามประเภทการประกอบกิจการที่ได้รับอนุญาตและต้องจัดให้มีเพิ่มขึ้นจนถึงร้อยละ ๖๐ ภายในระยะเวลาที่กำหนดในภาคผนวกซึ่งเมื่อรวมเวลาที่จัดให้มีบริการดังกล่าวตลอดทั้งวันเฉลี่ยแล้วต้องไม่น้อยกว่าหนึ่งร้อยแปดสิบนาทีต่อวัน(๓)บริการเสียงบรรยายภาพอย่างน้อยร้อยละ ๕ ของสัดส่วนรายการที่เป็นข่าวสารหรือสาระที่เป็นประโยชน์ต่อสาธารณะตามประเภทการประกอบกิจการที่ได้รับอนุญาตและต้องจัดให้มีเพิ่มขึ้นจนถึงร้อยละ ๑๐ ภายในระยะเวลาที่กำหนดในภาคผนวกซึ่งเมื่อรวมเวลาที่จัดให้มีบริการดังกล่าวตลอดทั้งวันเฉลี่ยแล้วต้องไม่น้อยกว่าหกสิบนาทีต่อวันผู้รับใบอนุญาตต้องจัดให้มีบริการโทรทัศน์ตาม(๑) (๒) และ (๓) อย่างน้อยตามสัดส่วนและระยะเวลาที่กำหนดในภาคผนวกแนบท้ายประกาศนี้ หรือตามที่คณะกรรมการกำหนด ทั้งนี้คณะกรรมการอาจกำหนดให้ผู้รับใบอนุญาตจัดให้มีบริการอื่นใดนอกเหนือจากบริการโทรทัศน์ตามวรรคหนึ่งเพิ่มเติมก็ได้ตามที่เห็นสมควรข้อ๖ การคิดสัดส่วนรายการที่จัดให้มีบริการตามข้อ๕ ในกรณีที่รายการใดมีการออกอากาศซ้ำ ให้คิดคำนวณเฉพาะการออกอากาศครั้งแรกเท่านั้นข้อ๗ ผู้รับใบอนุญาตต้องแสดงประเภทบริการตามข้อ๕ ในผังรายการที่เสนอต่อคณะกรรมการก่อนเริ่มให้บริการหรือก่อนทำการเปลี่ยนแปลงผังรายการ แล้วแต่กรณีข้อ๘ มาตรฐานการให้บริการมาตรฐานด้านเทคนิคและความเหมาะสมของรูปแบบรายการกับบริการโทรทัศน์ที่มีบริการล่ามภาษามือคำบรรยายแทนเสียง และเสียงบรรยายภาพ ให้เป็นไปตามที่คณะกรรมการกำหนดข้อ๙ การให้บริการโทรทัศน์ที่มีบริการล่ามภาษามือต้องกระทำโดยล่ามภาษามือที่ได้จดแจ้งเป็นล่ามภาษามือตามระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติว่าด้วยบริการล่ามภาษามือตามกฎหมายว่าด้วยส่งเสริมและพัฒนาคุณภาพชีวิตคนพิการและมีระดับความรู้ความสามารถของการเป็นล่ามภาษามือตามที่คณะกรรมการกำหนดข้อ๑๐ การให้บริการโทรทัศน์ที่มีบริการเสียงบรรยายภาพต้องกระทำโดยวิธีการจัดช่องสัญญาณเสียงพิเศษที่รวมเสียงบรรยายภาพและเสียงตามปกติไว้ด้วยกันข้อ๑๑ ผู้ให้บริการโครงข่ายโทรทัศน์ต้องให้บริการแก่ผู้รับใบอนุญาตที่จัดให้มีบริการโทรทัศน์ตามข้อ๕ ในช่องรายการของผู้รับใบอนุญาตผ่านโครงข่ายได้โดยตรงอย่างต่อเนื่องและไม่มีการเปลี่ยน ดัดแปลง หรือตัดทอน บริการดังกล่าวข้อ๑๒ ในกรณีที่มีภัยพิบัติหรือมีเหตุฉุกเฉินให้ผู้รับใบอนุญาตดำเนินการตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติว่าด้วยหลักเกณฑ์และวิธีการปฏิบัติงานของผู้ประกอบกิจการกระจายเสียงและกิจการโทรทัศน์ในกรณีเกิดภัยพิบัติหรือเหตุฉุกเฉินและต้องจัดให้มีบริการโทรทัศน์ที่มีบริการล่ามภาษามือ คำบรรยายแทนเสียง เสียงบรรยายภาพตามความเหมาะสมเพิ่มเติมในรายการที่เป็นการออกอากาศแจ้งข่าวหรือเตือนภัยให้ประชาชนทราบด้วยเพื่อประโยชน์ของคนพิการในการเข้าถึงหรือรับรู้และใช้ประโยชน์จากรายการของกิจการโทรทัศน์ได้ทันท่วงทีหมวด ๒มาตรการส่งเสริม ข้อ๑๓ ผู้รับใบอนุญาตที่จัดให้มีบริการโทรทัศน์ตามข้อ๕ในรายการที่ออกอากาศมีสัดส่วนเกินกว่าที่กำหนดในมาตรการพื้นฐานมีสิทธิขอรับการส่งเสริมและสนับสนุนจากกองทุนได้ตามหลักเกณฑ์และวิธีการที่คณะกรรมการกำหนดคณะกรรมการอาจพิจารณากำหนดมาตรการส่งเสริมเป็นพิเศษในกรณีที่ผู้รับใบอนุญาตจัดให้มีบริการคำบรรยายแทนเสียง หรือเสียงบรรยายภาพ หรือทั้งสองบริการสำหรับรายการที่ออกอากาศในช่วงเวลาที่มีจำนวนผู้รับชมสูงผู้ให้บริการโครงข่ายโทรทัศน์ที่ให้บริการผู้รับใบอนุญาตตามวรรคหนึ่งอาจขอรับการส่งเสริมและสนับสนุนจากกองทุนได้ตามหลักเกณฑ์และวิธีการที่คณะกรรมการกำหนดข้อ๑๔ การส่งเสริมและสนับสนุนผู้รับใบอนุญาตตามข้อ๑๓ให้คณะกรรมการเป็นผู้กำหนดราคาตลาดที่เหมาะสมเพื่อให้คณะกรรมการบริหารกองทุนใช้ประกอบการพิจารณาเสนอความเห็นขอความเห็นชอบจากคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติข้อ๑๕ ผู้รับใบอนุญาตที่ประสงค์จะขอรับการส่งเสริมและสนับสนุนจากกองทุนตามหมวดนี้จะต้องจัดทำและเสนอแผนการจัดให้มีบริการโทรทัศน์ที่มีบริการล่ามภาษามือคำบรรยาย แทนเสียงเสียงบรรยายภาพตามมาตรการส่งเสริมต่อคณะกรรมการเพื่อพิจารณาให้ความเห็นชอบล่วงหน้าหกสิบวันก่อนเริ่มต้นปีปฏิทินหรือตามที่คณะกรรมการกำหนดในกรณีที่คณะกรรมการพิจารณาเห็นชอบแผนการจัดให้มีบริการโทรทัศน์ตามวรรคหนึ่งแล้วให้ผู้รับใบอนุญาตรายดังกล่าวเป็นผู้มีสิทธิขอรับการส่งเสริมและสนับสนุนจากกองทุนโดยคณะกรรมการนำส่งข้อมูลให้คณะกรรมการบริหารกองทุนพิจารณาเสนอความเห็นเพื่อขอความเห็นชอบจากคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติต่อไปผู้รับใบอนุญาตให้บริการแบบประยุกต์และผู้ได้รับการแบ่งเวลาให้ดำเนินรายการอาจขอรับการส่งเสริมและสนับสนุนจากกองทุนด้วยก็ได้ โดยจัดทำแผนการจัดให้มีบริการโทรทัศน์ตามมาตรการส่งเสริมรวมกับแผนการจัดให้มีบริการตามมาตรการส่งเสริมของผู้รับใบอนุญาตที่ตนใช้บริการข้อ๑๖ การขอรับการส่งเสริมและสนับสนุนจากกองทุนตามข้อ๑๕ผู้รับใบอนุญาตต้องแจ้งรายละเอียดเกี่ยวกับแผนการจัดให้มีบริการตามมาตรการส่งเสริมอย่างชัดเจนและครบถ้วนโดยอย่างน้อยต้องมีรายละเอียด ดังต่อไปนี้(๑)ประเภทรายการและรูปแบบบริการที่จะขอรับการส่งเสริม และระยะเวลาในการให้บริการ(๒)แนวทางในการดำเนินงานเพื่อจัดให้มีบริการ(๓)แนวทางการมีส่วนร่วม การรับฟังความคิดเห็น ข้อเสนอแนะต่อรายการที่เลือกนำมาขอรับการส่งเสริมจากองค์กรแต่ละประเภทความพิการที่เกี่ยวข้อง(๔)ค่าใช้จ่ายในการจัดให้มีบริการที่จะขอรับการส่งเสริมและสนับสนุนจากกองทุน(๕)แนวทางการประเมินผลข้อ๑๗ ผู้รับใบอนุญาตที่ได้รับการส่งเสริมและสนับสนุนจากกองทุนอาจเสนอขอแก้ไขปรับปรุงแผนการจัดให้มีบริการตามมาตรการส่งเสริมต่อคณะกรรมการเพื่อพิจารณาให้ความเห็นชอบได้โดยจะต้องแสดงเหตุผล ความจำเป็นและมูลค่าเปรียบเทียบต้นทุนต่อหน่วยที่เปลี่ยนไป ทั้งนี้ การดำเนินการขอแก้ไขปรับปรุงแผนการจัดให้มีบริการดังกล่าวให้นำข้อ ๑๓ - ๑๖ มาบังคับใช้ โดยอนุโลมข้อ๑๘ การขอรับการส่งเสริมและสนับสนุนจากกองทุนจะต้องปฏิบัติตามหลักเกณฑ์และวิธีการที่กำหนดไว้ในประกาศนี้ และประกาศคณะกรรมการบริหารกองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ เรื่องหลักเกณฑ์ วิธีการ และเงื่อนไขการใช้จ่ายเงิน การติดตามและการประเมินผลเงินกองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะข้อ๑๙ องค์กรแต่ละประเภทความพิการอาจเสนอความเห็นต่อคณะกรรมการเพื่อขอให้มีแผนการส่งเสริมและสนับสนุนให้มีบริการโทรทัศน์ที่มีบริการล่ามภาษามือคำบรรยายแทนเสียง และเสียงบรรยายภาพในรายการที่ออกอากาศให้มีสัดส่วนเกินกว่าที่กำหนดในมาตรการพื้นฐานก็ได้หมวด ๓การกำกับดูแล และประเมินผล ข้อ๒๐ ให้ผู้รับใบอนุญาตรับฟังความคิดเห็นจากองค์กรแต่ละประเภทความพิการองค์กรวิชาชีพที่เกี่ยวข้อง ในการจัดให้มีบริการที่เหมาะสมตามมาตรการพื้นฐานและมาตรการส่งเสริมเพื่อให้สอดคล้องกับความต้องการของคนพิการเพื่อประโยชน์ในการคุ้มครองสิทธิของผู้พิการให้เข้าถึงหรือรับรู้และใช้ประโยชน์ จากรายการในกิจการโทรทัศน์ องค์กรแต่ละประเภทความพิการองค์กรวิชาชีพที่เกี่ยวข้องอาจเสนอความคิดเห็นหรือความต้องการในการเลือกรับบริการโทรทัศน์ที่มีบริการแบบใดก็ได้ตามประกาศฉบับนี้ต่อสำนักงานกสทช.เพื่อเป็นแนวทางให้ผู้รับใบอนุญาตจัดให้มีบริการในรายการที่ตรงตามความต้องการของคนพิการซึ่งรวมถึงประเภทบริการ ช่วงเวลาในการจัดให้มีบริการ ประเภทรายการที่ต้องการให้มีบริการและคุณภาพของบริการด้วยข้อ๒๑ ผู้รับใบอนุญาตต้องจัดให้มีการประชาสัมพันธ์รายการที่มีบริการล่ามภาษามือคำบรรยายแทนเสียงและเสียงบรรยายภาพ ให้สาธารณะทราบเป็นการทั่วไปโดยอาจประชาสัมพันธ์ผ่านช่องรายการของผู้รับใบอนุญาตก็ได้ โดยไม่ให้ถือการประชาสัมพันธ์ดังกล่าวเป็นการโฆษณาข้อ๒๒ ผู้รับใบอนุญาตต้องแสดงสัญลักษณ์เสียงประกอบให้ผู้ใช้บริการทราบว่ารายการที่จะออกอากาศเป็นเป็นรายการโทรทัศน์ที่มีบริการล่ามภาษามือคำบรรยายแทนเสียง และเสียงบรรยายภาพ แล้วแต่กรณี ตามที่คณะกรรมการกำหนดข้อ๒๓ ผู้รับใบอนุญาตต้องจัดทำและรายงานผลการจัดให้มีบริการโทรทัศน์ที่จัดให้มีบริการล่ามภาษามือคำบรรยายแทนเสียง และเสียงบรรยายภาพ เสนอต่อคณะกรรมการเป็นรายปีโดยให้จัดส่งพร้อมกับผังรายการประจำปี ซึ่งอย่างน้อยจะต้องมีรายละเอียดดังนี้(๑)รายละเอียดประเภทรายการและรูปแบบบริการที่ได้ให้บริการ(๒)สัดส่วนที่ผู้รับใบอนุญาตจัดให้มีบริการตามข้อ ๕(๓)รายงานการรับฟังความคิดเห็นจากองค์กรแต่ละประเภทความพิการที่เกี่ยวข้องทุกครั้ง(๔)หลักฐานการออกอากาศตามความจำเป็นหรือที่คณะกรรมการร้องขอข้อ๒๔ ให้สำนักงาน กสทช. จัดให้มีการประเมินคุณภาพการให้บริการตามที่ผู้รับใบอนุญาตรายงานโดยให้องค์กรแต่ละประเภทความพิการที่เกี่ยวข้องมีส่วนร่วมในการประเมินคุณภาพการให้บริการตามที่คณะกรรมการกำหนดข้อ๒๕ คณะกรรมการและคณะกรรมการบริหารกองทุนอาจใช้รายงานผลการจัดให้มีบริการตามข้อ ๒๓ และผลการประเมินคุณภาพการให้บริการตามข้อ๒๔ ประกอบการพิจารณาส่งเสริมและสนับสนุนจากกองทุนให้แก่ผู้รับใบอนุญาตก็ได้ข้อ๒๖ กรณีผู้รับใบอนุญาตหรือผู้ให้บริการโครงข่ายโทรทัศน์ที่ได้รับการส่งเสริมและสนับสนุนจากกองทุนถูกเพิกถอนใบอนุญาตให้สิทธิการได้รับการส่งเสริมและสนับสนุนจากกองทุนสิ้นสุดลงด้วยในกรณีที่ปรากฏในภายหลังว่าผู้รับใบอนุญาตหรือผู้ให้บริการโครงข่ายโทรทัศน์ที่ได้รับการส่งเสริมและสนับสนุนจากกองทุนไม่ดำเนินการตามแผนการจัดให้มีบริการตามมาตรการส่งเสริมที่แจ้งไว้โดยไม่มีเหตุผลอันสมควรคณะกรรมการอาจพิจารณาเสนอให้ยกเลิกการส่งเสริมและสนับสนุนจากกองทุนได้ในกรณีที่ถูกเพิกถอนใบอนุญาตหรือถูกยกเลิกการส่งเสริมและสนับสนุนจากกองทุนให้ผู้รับการส่งเสริมและสนับสนุนดังกล่าวส่งคืนเงินหรือประโยชน์อื่นใดที่ได้รับจากกองทุนตามจำนวนที่เหลืออยู่พร้อมรายละเอียดค่าใช้จ่ายที่ได้ดำเนินการไปแล้วให้สำนักงาน กสทช. ตรวจสอบด้วยเว้นแต่กรณีที่ถูกเพิกถอนใบอนุญาตหรือถูกยกเลิกการส่งเสริมและสนับสนุนจากกองทุนเนื่องจากผู้รับใบอนุญาตหรือผู้ให้บริการโครงข่ายโทรทัศน์กระทำการโดยทุจริตให้คืนเต็มจำนวนที่ได้รับจากกองทุนข้อ๒๗ ผู้ได้รับการส่งเสริมและสนับสนุนจากกองทุนต้องจัดทำแผนและรายงานผลความก้าวหน้าของการดำเนินการตามประกาศคณะกรรมการบริหารกองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคม เพื่อประโยชน์สาธารณะ เรื่อง หลักเกณฑ์ วิธีการและเงื่อนไขการใช้จ่ายเงิน การติดตาม และการประเมินผลเงินกองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคม เพื่อประโยชน์สาธารณะด้วยหมวด ๔บทกำหนดโทษ ข้อ๒๘ ในกรณีที่ผู้รับใบอนุญาตหรือผู้ให้บริการโครงข่ายโทรทัศน์ฝ่าฝืนหรือไม่ปฏิบัติตามประกาศฉบับนี้ให้มีโทษตามพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑เว้นแต่กรณีที่ไม่สามารถดำเนินการให้เป็นไปตามประกาศได้เนื่องจากมีเหตุหรือข้อจำกัดทางเทคนิคซึ่งเกิดจากความจุของโครงข่ายโทรทัศน์ให้เสนอคณะกรรมการพิจารณาเป็นรายกรณีบทเฉพาะกาล ข้อ๒๙[๒] เพื่อเป็นการเตรียมความพร้อมในการดำเนินการตามประกาศนี้ผู้รับใบอนุญาตต้องจัดให้มีบริการโทรทัศน์ที่มีบริการล่ามภาษามือคำบรรยายเป็นอักษรวิ่ง หรือคำบรรยายเป็นเสียงในเวลาออกอากาศ แล้วแต่กรณี อย่างน้อยวันละหกสิบนาทีนับแต่วันที่ประกาศนี้มีผลใช้บังคับและเมื่อประกาศนี้มีผลใช้บังคับแล้ว ๒ ปีหรือตามระยะเวลาที่คณะกรรมการมีคำสั่งกำหนดผู้รับใบอนุญาตต้องจัดให้มีบริการโทรทัศน์ที่มีบริการล่ามภาษามือคำบรรยายเป็นอักษรวิ่งและคำบรรยายเป็นเสียงในเวลาออกอากาศรวมกันอย่างน้อยวันละหกสิบนาทีเมื่อประกาศนี้มีผลใช้บังคับแล้ว๓ ปี หรือตามระยะเวลาที่คณะกรรมการมีคำสั่งกำหนดผู้รับใบอนุญาตต้องจัดให้มีบริการโทรทัศน์ที่มีบริการล่ามภาษามือ คำบรรยายแทนเสียง และเสียงบรรยายภาพตามมาตรการพื้นฐานอย่างน้อยตามสัดส่วนและระยะเวลาที่กำหนดในข้อ ๕และภาคผนวกแนบท้ายประกาศนี้ สำหรับการดำเนินการจัดให้มีบริการโทรทัศน์ที่มีบริการล่ามภาษามือคำบรรยายแทนเสียง และเสียงบรรยายภาพตามมาตรการส่งเสริมให้เป็นไปตามที่คณะกรรมการกำหนดเพื่อประโยชน์สาธารณะและเป็นการส่งเสริมและคุ้มครองสิทธิของคนพิการคณะกรรมการอาจมีคำสั่งแก้ไขเปลี่ยนแปลงระยะเวลาที่กำหนดให้ผู้รับใบอนุญาตต้องจัดให้มีบริการโทรทัศน์ที่มีบริการส่งเสริมและคุ้มครองสิทธิของคนพิการตามวรรคหนึ่งและวรรคสองได้ตามที่เห็นสมควรและเป็นการเหมาะสมข้อ๓๐ ในปีแรกที่มีการดำเนินตามประกาศนี้และยังไม่มีรายงานผลการจัดให้มีบริการโทรทัศน์ที่มีบริการล่ามภาษามือคำบรรยายแทนเสียง และเสียงบรรยายภาพ ตามข้อ ๒๓และผลการประเมินคุณภาพการจัดให้มีบริการตามข้อ ๒๔คณะกรรมการและคณะกรรมการบริหารกองทุนอาจพิจารณาส่งเสริมและสนับสนุนจากกองทุนได้ตามความเหมาะสมประกาศ ณ วันที่ ๔มกราคม พ.ศ. ๒๕๕๙พันเอก นที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ [เอกสารแนบท้าย]๑. ภาคผนวกแนบท้ายประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง การส่งเสริมและคุ้มครองสิทธิของคนพิการให้เข้าถึงหรือรับรู้และใช้ประโยชน์จากรายการของกิจการโทรทัศน์(ดูข้อมูลจากภาพกฎหมาย) ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ เรื่องการส่งเสริมและคุ้มครองสิทธิของคนพิการให้เข้าถึงหรือรับรู้และใช้ประโยชน์จากรายการของกิจการโทรทัศน์(ฉบับที่ ๒)ข้อ ๒[๓] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ปริยานุช/จัดทำ๘ กุมภาพันธ์๒๕๕๙ปุณิกา/ตรวจ๘ กุมภาพันธ์๒๕๕๙ชุติมา/ปรับปรุง๒๒มกราคม ๒๕๖๑[๑] ราชกิจจานุเบกษาเล่ม ๑๓๓/ตอนพิเศษ ๓๕ ง/หน้า ๖/๕ กุมภาพันธ์ ๒๕๕๙[๒] ข้อ ๒๙แก้ไขเพิ่มเติมโดยประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ เรื่องการส่งเสริมและคุ้มครองสิทธิของคนพิการให้เข้าถึงหรือรับรู้และใช้ประโยชน์จากรายการของกิจการโทรทัศน์(ฉบับที่ ๒)[๓] ราชกิจจานุเบกษาเล่ม ๑๓๔/ตอนพิเศษ ๙๗ ง/หน้า ๓๕/๔ เมษายน ๒๕๖๐